ኢሳት የተባለው ሚዲያ ድሮ ብርሃኑ ነጋ እና ተስፋየ ገብረአብ እንደ የፖለቲካ አማካሪ ወይንም ትችት ሰጪዎች አድርገዋቸው እጅ እጅ እስኪለን ድረስ እየጋበዙ ሲያስደምጡን እንደነበር ይታወሳል። ዛሬ ደግሞ ብርሃኑ ነጋንና ተስፋየ ገብረአብ በኦነጉ ከማል ገልቹ የፖለቲካ ተንታኝ ተክተው በተደጋጋሚ በመጋበዝ “አማራ ሕብረተሰብ ከደቡብ አካባቢ ስለ መባረር ጉዳይ” በሚመለከት ስለ አማራ ሕብረተሰብ “ሞረሽ” ብሎ መደራጀት እና አለመደራጀት፤ እንዲተነትንልን መጠየቃቸው ይገርማል። አማራው ለሌላ አላማ እስካልተደራጀ ጊዜ ቢደራጅ ምንም ችግር የለውም” አለው ከማል ገልቹ። “ለሌላ አለማ” ስትል ምን ማለትህ ነው? ብሎ እንኳ ጋዜጠኛው ተመልሶ አልጠየቀውም። አማራው ተደራጅቶ “ ኦነግን እና ወያኔን እንዲሁም በአማራው እና በዚህ ዓለም በምናኔ ባሉት ቅዱሳት መነኮሳት ላይ የዘመቱ ጂሃዲስት አክራሪ እስልምና ሰባኪዎች’ በዓለም ፍርድ ቤቶች “ክስ እስካልመሰረቱ ድረስ” ቢደራጁ ችግር የለውም ማለትህ ነው ብሎ ቢጠይቀውስ ምን አለው? ከዚህ ሌላ አማራው ምን አለማ አለው ብሎ ይገምታል? እንደ ኦነግ እንዳይገነጠል? ወይ ጉድ!
